ગુજરાતનું પાટનગર એટલે જી.જે. ૧૮ જ્યાં તમામ ઉચ્ચ નેતાઓ, અધિકારીઓનું મુખ્ય મથક કહો કે એપી સેન્ટર, ત્યારે ગુજરાતનું પાટનગરમાં ટ્રાફિક પોલીસ હોય કે ગાંધીનગર મનપાને કોઈ વેપારી ગાંઠતું નથી કાં તો પછી હપ્તાખોરી હોવાનું લોકોનું મંતવ્ય છે. ત્યારે ગાંધીનગર મુખ્ય માર્ગો એવા ચ અને ઘ માર્ગ એવા મુખ્ય માર્ગો પર વાહનોની ટ્રોલી સાથે વેપારીઓએ અડીંગો જમાવી દીધો છે ત્યારે કોઈ કહેનાર ન હોય તેમ હવે પરિસ્થિતિ એટલી હદે વણસી છે કે આ વેપારીઓ પોલીસ કે મનપાનાં સ્ટાફનાં પણ થુલિયા ગણી રહ્યાં છે. પ્રાપ્ત વિગતો અનુસાર મુખ્ય માર્ગ એવા જ, ઘ અને ચ ઉપર અમદાવાદથી આવીને વેપારીઓ અડીંગો જમાવી દીધો છે જેમાં કેરી, ફ્રૂટ, ફળફળાદી, નાળીયેર જેવી ચીજવસ્તુઓ મુખ્યમાર્ગ ઉપર આખો દિવસ અડીંગો જમાવીને વેચવાનું અને ઘણાં વેપારીઓએ ચાર રસ્તનાં સર્કલ પાસે વળાંકમાં ધંધો ટ્રેક્ટર ટ્રોલી લઈને બેસી ગયા છે. ત્યારે આવન જાવન કરતાં વાહનોમાં એક્સિડેન્ટ થવાનો મોટો ભય રહેલો છે અને આવન જાવન કરતાં વાહન ચાલકો રોડ રસ્તા પર ઊભા રહીને ચીજવસ્તુઓ જોતાં રોડ પર વાહન નીકળવાની જગ્યા રહેતી નથી ત્યારે આવા તત્વો ને ગાંધીનગર મનપા દ્વારા અનેક વખત સૂચના આપવા છતાં પાલિકાને ગાંઠતા નથી ત્યારે શહેરનાં હાર્દ સમા મુખ્ય માર્ગો મનપાથી લઈને ટ્રાફિક પોલીસની હદમાં પણ આવે છે ત્યારે ઘ-૦, ચ-૦ નાં માર્ગ પાસે પોલીસ પોઈન્ટ મૂકવામાં આવ્યો છે પણ આ વેપારીઓ ઘ-૨, ચ- ૨ થી લઈને ઘ-૬, ચ-૬ સુધી અડીંગો જમાવી દીધો છે.